b'\n_START_ARTICLE_\nEl gat\n_START_SECTION_\nArgument\n_START_PARAGRAPH_\nSally (Dakota Fanning), una nena de comportament massa madur per a la seva edat, i Conrad (Spencer Breslin), un nen busca-problemes enutj\xc3\xb3s i entremaliat, han acabat amb la paci\xc3\xa8ncia de la seva mare soltera, Joan Walden (Kelly Preston). Les entremaliadures de Conrad han fet que la seva mare estigui pensant seriosament el suggeriment del seu ve\xc3\xad i pretendent Lawrence Quinn (Alec Baldwin), un fracassat que fingeix ser reeixit, d\'enviar-lo a una acad\xc3\xa8mia militar._NEWLINE_La mare tracta de mantenir la pau a la llar i alhora desenvolupa amb \xc3\xa8xit una carrera en una ag\xc3\xa8ncia immobili\xc3\xa0ria dirigida pel german\xc3\xb2fob Sr. Humberfloob (Sean Hayes). Aquell dia Joan ha d\'organitzar una festa d\'empresa a casa seva, i li diu a Conrad que, en cas de trobar la casa destru\xc3\xafda, l\'enviar\xc3\xa0 al reformatori. Aix\xc3\xad es queden avorrits amb la seva despistada mainadera obesa i vella, la senyora Kwan (Amy Hill); fins i tot coneixen a un gat gegant, estrafolari, que parla i va amb un barret m\xc3\xa0gic (Mike Myers), a qui descobreixen a la seva pr\xc3\xb2pia casa i sense cap idea sobre ell. El Gat es presenta com l\'\xc3\xa9sser que els rescatar\xc3\xa0 de les seves vides sense diversi\xc3\xb3, a trav\xc3\xa9s de diversos trucs i actuacions (no sense abans fer-los firmar un contracte). Els problemes comencen quan Lawrence, malintencionat cap als fills de Joan, sospita alguna cosa dels germans, i quan Nevil, la mascota de la casa, s\'escapa, presentant l\'excusa perfecta per a Lawrence de demostrar la irresponsabilitat de Conrad i fins i tot, de Sally, i aix\xc3\xad aconseguir el que vol, atrapant al gos i portant-lo a la feina de Joan.\n_START_SECTION_\nTaquilla i cr\xc3\xadtiques\n_START_PARAGRAPH_\nLa pel\xc2\xb7l\xc3\xadcula va recaptar m\xc3\xa9s de 40 milions de d\xc3\xb2lars en la seva primera setmana d\'estrena, als EUA i es va situar com la primera a la taquilla amb nom\xc3\xa9s tres dies de la seva estrena, tot i que en altres parts del m\xc3\xb3n no va tenir igual acollida._NEWLINE_La pel\xc2\xb7l\xc3\xadcula va ser rebutjada per la cr\xc3\xadtica, a causa de l\'exagerat contingut estil\xc3\xadstic del color, adjuntat a una versi\xc3\xb3 m\xc3\xa9s vulgar i curta de la trama del llibre infantil. El cameo de Paris Hilton i el car\xc3\xa0cter sat\xc3\xadric del gui\xc3\xb3 van fer que la pel\xc2\xb7l\xc3\xadcula es mereix\xc3\xa9s el Premi Golden Raspberry a la "Pitjor excusa per a una pel\xc2\xb7l\xc3\xadcula moderna-Tot concepte/Sense contingut".'